CELEX: 22015D1909
Language: el
Date: 2015-10-12 00:00:00
Title: Απόφαση αριθ. 1/2015 της Επιτροπής των Πρέσβεων ΑΚΕ-ΕΕ, της 12ης Οκτωβρίου 2015, για τον διορισμό των μελών του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (ΤΚΓ) [2015/1909]

23.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 278/26
            
         ΑΠΌΦΑΣΗ αριθ. 1/2015 ΤΗΣ ΕΠΙΤΡΟΠΉΣ ΤΩΝ ΠΡΈΣΒΕΩΝ ΑΚΕ-ΕΕ
   της 12ης Οκτωβρίου 2015
   για τον διορισμό των μελών του διοικητικού συμβουλίου του Τεχνικού Κέντρου Γεωργικής και Αγροτικής Συνεργασίας (ΤΚΓ) [2015/1909]
   Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
   Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (1), όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (2) και για δεύτερη φορά στο Ουαγκαντούγκου στις 22 Ιουνίου 2010 (3), και ιδίως το άρθρο 3 παράγραφος 5 του παραρτήματος ΙΙΙ,
   Έχοντας υπόψη την απόφαση αριθ. 5/2013 της Επιτροπής των Πρέσβεων ΑΚΕ-ΕΚ, της 7ης Νοεμβρίου 2013, σχετικά με το καταστατικό του Τεχνικού Κέντρου Γεωργικής και Αγροτικής Συνεργασίας (CTA) (4), και ιδίως το άρθρο 5 παράγραφος 4 του παραρτήματος,
   Εκτιμώντας τα ακόλουθα:
   
               (1)
            
            
               Το άρθρο 5 παράγραφος 4 του καταστατικού του CTA προβλέπει ότι τα μέλη του Διοικητικού Συμβουλίου του Τεχνικού Κέντρου Γεωργικής και Αγροτικής Συνεργασίας (CTA) διορίζονται από την Επιτροπή των Πρέσβεων σύμφωνα με τις διαδικασίες που καθορίζει η επιτροπή για μέγιστη περίοδο πέντε ετών, με ενδιάμεση επανεξέταση.
            
         
               (2)
            
            
               Σύμφωνα με την απόφαση αριθ. 4/2013 της Επιτροπής των Πρέσβεων ΑΚΕ-ΕΕ, της 7ης Νοεμβρίου 2013, για τον διορισμό των μελών του Διοικητικού Συμβουλίου του Τεχνικού Κέντρου Γεωργικής και Αγροτικής Συνεργασίας (CTA) (5), η θητεία ενός μέλους του Διοικητικού Συμβουλίου θα λήξει στις 6 Νοεμβρίου 2015,
            
         ΑΠΟΦΑΣΙΖΕΙ:
   Άρθρο 1
   Η θητεία του καθ. Eric TOLLENS παρατείνεται για περίοδο ενός έτους, η οποία λήγει στις 6 Νοεμβρίου 2016.
   Επομένως, η σύνθεση του Διοικητικού Συμβουλίου του CTA είναι η εξής:
   
                
            
            
               καθ. Eric TOLLENS,
               η θητεία του οποίου λήγει στις 6 Νοεμβρίου 2016, και
            
         
                
            
            
               καθ. Baba Y. ABUBAKAR,
            
         
                
            
            
               καθ. Augusto Manuel CORREIA,
            
         
                
            
            
               κα Helena JOHANSSON,
            
         
                
            
            
               δρ. Faustin R. KAMUZORA,
            
         
                
            
            
               καθ. Clement K. SANKAT,
               η θητεία των οποίων λήγει στις 6 Νοεμβρίου 2018.
            
         Άρθρο 2
   Η παρούσα απόφαση αρχίζει να ισχύει από την ημερομηνία έκδοσής της.
   
      Βρυξέλλες, 12 Οκτωβρίου 2015.
      
         
            Για την Επιτροπή των Πρέσβεων ΑΚΕ–ΕΕ
         
         
            Ο Πρόεδρος
         
         C. BRAUN
      
   
   
      (1)  ΕΕ L 317 της 15.12.2000, σ. 3.
   
      (2)  Συμφωνία για τροποποίηση της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (ΕΕ L 209 της 11.8.2005, σ. 27).
   
      (3)  Συμφωνία για τροποποίηση για δεύτερη φορά της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000, όπως τροποποιήθηκε για πρώτη φορά στο Λουξεμβούργο στις 25 Ιουνίου 2005 (ΕΕ L 287 της 4.11.2010, σ. 3).
   
      (4)  ΕΕ L 309 της 19.11.2013, σ. 50.
   
      (5)  ΕΕ L 309 της 19.11.2013, σ. 49.